**PRAVILNIK NATJECANJA SEZONA 2022.**

**Članak 1.**

Dalmatinski kup daljinskog plivanja (u nastavku: DKDP) je serija natjecanja pokrenuta sa svrhom daljinskog plivanja među širom populacijom na području četiri (4) dalmatinske županije: Zadarske, Šibensko - kninske, Splitsko - dalmatinske i Dubrovačko - neretvanske.

DKDP organizira i natjecanjem rukovodi Udruga za poticanje sportske rekreacije "Dalmatinski kup daljinskog plivanja" - U OSNIVANJU.

**Članak 2.**

U natjecanjima DKDP mogu sudjelovati svi bez obzira radi li se o državljanima RH ili državljanima drugih država te bez obzira radi li se o rekreativcima, amaterima, početnicima, veteranima ili registriranima sportašima.

**Članak 3.**

Natjecanja DKDP su rekreativno - promotivnog karaktera s ciljem promoviranja daljinskog plivanja kao jednog od najzdravijih načina sportske rekreacije.

**Članak 4.**

Sukladno Zakonu o sportu svi sudionici natjecanja DKDP dužni su posjedovati liječničko uvjerenje o sposobnosti za bavljenjem daljinskim plivanjem.

**Članak 5.**

DKDP u sezoni 2022. broji devet (9) utrka od kojih se osam (8) najboljih rezultata boduje za konačni poredak. Minimalni broj utrka za uvrštenje u konačni poredak DKDP je tri (3). Način bodovanja sastavni je dio ovog Pravilnika.

Nakon završenog posljednjeg kola proglasit će se najuspješniji natjecatelji DKDP 2022.

Pehare i medalje za najuspješnije natjecatelje solidarno, sukladno broju natjecanja koje priređuju, osiguravaju priređivači natjecanja DKDP u tekućoj sezoni.

Proglašenje najuspješnijih natjecatelja vrši se po kategorijama koje su navedene u ovom Pravilniku.

**Članak 6**.

Priređivači natjecanja DKDP u sezoni 2022. su: **KDP Donat - Zadar (2 natjecanja)**, **Maratonist j.d.o.o. Mravince ( 2 natjecanja), Sung 7 - Podstrana (2 natjecanja), PK Dupin Biograd (1 natjecanje), TZ Jelsa (1 natjecanje) i Udruga za promociju plivanja (1 natjecanje).**

Podršku DKDP u sezoni 2022. dali su: KDP Split, DŠR Raslina, ŠU Omiš plivački maraton i KDP Silba.

**Članak 7.**

Prema geografskoj rasprostranjenosti natjecanja DKDP u sezoni 2022. raspoređena su kako slijedi: Zadarska županija (4 natjecanja), Splitsko-dalmatinska županija (3 natjecanja), Šibensko - kninska županija (1 natjecanje) i Dubrovačko-neretvanska (1 natjecanje).

Kalendar natjecanja sastavni je dio ovog Pravilnika.

**Članak 8.**

Pri održavanju natjecanja DKDP Priređivači su dužni držati se odredbi Zakona o sportu i drugih pozitivnih propisa RH vezanih uz održavanja javnih okupljanja i sportskih natjecanja te su dužni pribaviti sve potrebne dozvole za održavanje natjecanja, kao i osigurati medicinsku službu za vrijeme održavanja natjecanja.

**Članak 9.**

Priređivači natjecanja dužni su osigurati dovoljan broj sudaca i mjeritelja vremena kao i snimanje ulaska u cilj s minimalno dvije (2) kamere pričvršćene za ciljnu ploču. Minimalni broj sudaca je: Vrhovni sudac (1), dva (2) suca cilja, dva (2) mjeritelja vremena, jedan (1) dodatni sudac u polju te po jedan (1) sudac na svakoj bovi okreta. Priređivači su također dužni jasno označiti stazu s dovoljnim brojem bova te osigurati sigurnost plivača s dovoljnim brojem brodica.

Također, Priređivači su dužni osigurati medalje za najbržih troje natjecatelja u svakoj od dobnih kategorija kao i za ukupne pobjednike svakog pojedinog maratona.

Priređivači samostalno mogu odlučiti i o drugim nagradama za natjecatelje kao što su Pehari za najbrže, majice, suveniri, finišerske medalje i slično.

Temeljem ovog Pravilnika određuje se jedinstvena startnina za svaki od maratona iz serije DKDP 2022. u visini od 100,00 kn. Svi Priređivači su dužni ovu odluku implementirati u svoje Propozicije natjecanja.

**Članak 10.** .

U natjecanjima DKDP sudjeluju zajedno žene i muškarci, a rezultati se boduju odvojeno.

Kategorije DKDP navedene su u tablici:

| Kategorije | Muškarci | Žene |
| --- | --- | --- |
| Apsolutna | ✅ | ✅ |
| 0-15 | ✅ | ✅ |
| 16-19 | ✅ | ✅ |
| 20-29 | ✅ | ✅ |
| 30-39 | ✅ | ✅ |
| 40-49 | ✅ | ✅ |
| 50-59 | ✅ | ✅ |
| 60+ | ✅ | ✅ |

**Članak 11.**

Kalendar natjecanja:

| DALMATINSKI KUP DALJINSKOG PLIVANJA 2022. |
| --- |
| Datum | Mjesto | Utrka | Dužine | Napomena | Priređivač |
| 11.6. | Ploče - Baćinska jezera | 2. Baćinska jegulja | 2200 m | Dalmatinski kup 1.kolo | Maratonist |
| 25.6. | Podstrana - Grbavac | Maraton Sv. Ante | 3000 m | Dalmatinski kup 2.kolo | Sung7 |
| 10.7. | Pašman | Galešnjak | 3500 m | Dalmatinski kup 3. kolo | KDP Donat |
| 6.8. | Tisno | 2. Plivački maraton Tisno | 2000 m | Dalmatinski kup 4. kolo | UPPA |
| 7.8. | Biograd na Moru | 17. Plivački maraton Biograd | 3600 m | Dalmatinski kup 5. kolo | PK Dupin |
| 13.8. | Ist | "Oko Benušića" | 4200 m | Dalmatinski kup 6. kolo | Maratonist |
| 14.8. | Novigrad - Maslenica | Plivački maraton Novigrad . Maslenica | 4200 m | Dalmatinski kup 7. kolo | KDP Donat |
| 28.8. | Podstrana | Utrka kroz Podstranu - memorijal hrv. branitelja | 4200 m | Dalmatinski kup 8. kolo | Sung7 |
| 10.9. | Jelsa | Plivački maraton Jelsa - Završnica DKDP | 3000 m | Dalmatinski kup 9. kolo | TZ Jelsa |

Kalendar je podložan promjenama. Eventualne promjene u Kalendaru biti će objavljene na [facebook stranici DKDP](https://www.facebook.com/Dalmatinski-kup-daljinskog-plivanja-320043188672199/)

Priređivač svakog od natjecanja dužan je osigurati nagrade sukladno Kategorijama navedenima u Članku 10. ovog Pravilnika.

**Članak 12.**

Bodovanje svake pojedinačne utrke DKDP vrši se prema priloženoj tablici odvojeno za žene i muškarce:

| Plasman | BODOVI | Plasman | BODOVI | Plasman | BODOVI | Plasman | BODOVI | Plasman | BODOVI | Plasman | BODOVI |
| --- | --- | --- | --- | --- | --- | --- | --- | --- | --- | --- | --- |
| **1** | 200 | **17** | 77 | **33** | **51** | **49** | **35** | **65** | **19** | **81** | **3** |
| **2** | 180 | **18** | 74 | **34** | **50** | **50** | **34** | **66** | **18** | **82** | **2** |
| **3** | 165 | **19** | 71 | **35** | **49** | **51** | **33** | **67** | **17** | **83** | **1** |
| **4** | 154 | **20** | 68 | **36** | **48** | **52** | **32** | **68** | **16** | **84** | **0** |
| **5** | 144 | **21** | 66 | **37** | **47** | **53** | **31** | **69** | **15** | **85** | **0** |
| **6** | 135 | **22** | 64 | **38** | **46** | **54** | **30** | **70** | **14** | **86** | **0** |
| **7** | 126 | **23** | 62 | **39** | **45** | **55** | **29** | **71** | **13** | **87** | **0** |
| **8** | 118 | **24** | 60 | **40** | **44** | **56** | **28** | **72** | **12** | **88** | **0** |
| **9** | 111 | **25** | 59 | **41** | **43** | **57** | **27** | **73** | **11** | **89** | **0** |
| **10** | 105 | **26** | 58 | **42** | **42** | **58** | **26** | **74** | **10** | **90** | **0** |
| **11** | 100 | **27** | 57 | **43** | **41** | **59** | **25** | **75** | **9** | **91** | **0** |
| **12** | 95 | **28** | 56 | **44** | **40** | **60** | **24** | **76** | **8** | **92** | **0** |
| **13** | 91 | **29** | 55 | **45** | **39** | **61** | **23** | **77** | **7** | **93** | **0** |
| **14** | 87 | **30** | 54 | **46** | **38** | **62** | **22** | **78** | **6** | **94** | **0** |
| **15** | 83 | **31** | **53** | **47** | **37** | **63** | **21** | **79** | **5** | **95** | **0** |
| **16** | 80 | **32** | **52** | **48** | **36** | **64** | **20** | **80** | **4** | **96** | **0** |

**Članak 13.**

Ovaj Pravilnik podložan je promjenama, a sastoji se od trinaest (13) članaka i četiri (4) stranice.

U Zadru 25.5.2022.